ಆ‍ಯ್‌ಸ್ಟನ್_ಮಾರ್ಟೀನ್‌
ಮಹಾಯುದ್ಧಗಳ ನಡುವಿನ ಕಾಲ
ಯುದ್ಧದ ನಂತರ ಕೆಂಸಿಂಗ್ಟನ್‍ನಲ್ಲಿರುವ ಅಬಿಂಗ್ಡನ್ ರೋಡ್‍ನಲ್ಲಿ ಕಂಪೆನಿಯನ್ನು ಪುನಃ ಸ್ಥಾಪಿಸಲಾಯಿತು. ಹೊಸದಾಗಿ ತಯಾರಿಸಿದ ಕಾರಿಗೆ ಆ‍ಯ್‌ಸ್ಟನ್ ಮಾರ್ಟಿನ್ ಎಂದು ಹೆಸರಿಡಲಾಯಿತು. ಬ್ಯಾಮ್‍ಫೋರ್ಡ್ 1920ರಲ್ಲಿ ಕಂಪೆನಿ ತೊರೆದ ನಂತರ ಕೌಂಟ್ ಲೂಯಿಸ್ ಝಬೊರೊವ್‌ಸ್ಕಿಯಿಂದ ಬಂದ ಬಂಡವಾಳದಿಂದ ಕಂಪೆನಿಯನ್ನು ನವೀಕರಿಸಲಾಯಿತು. 1922ರಲ್ಲಿ ಬ್ಯಾಮ್‍ಫೋರ್ಡ್ ಮತ್ತು ಮಾರ್ಟಿನ್ ಫ್ರೆಂಚ್‌ ಗ್ರ್ಯಾಂಡ್ ಪ್ರಿಕ್ಸ್‌ನಲ್ಲಿ ಸ್ಪರ್ಧಿಸಲು ಕಾರುಗಳನ್ನು ಉತ್ಪಾದಿಸಿದರು ಹಾಗೂ ಬ್ರೂಕ್‍ಲ್ಯಾಂಡ್ಸ್‌ನಲ್ಲಿ ಅತೀ ಹೆಚ್ಚು ವೇಗವಾಗಿ ಓಡುವ ಮತ್ತು ಹೆಚ್ಚು ಬಾಳಿಕೆ ಬರುವ ಕಾರುಗಳೆಂದು ದಾಖಲೆ ಮಾಡಿದವು. 16 ವಾಲ್ವ್‌ಗಳನ್ನು, ಟ್ವಿನ್ ಕ್ಯಾಮ್ ಇಂಜಿನ್‍ಗಳನ್ನು ಹೊಂದಿದ 3 ವರ್ಕ್ಸ್ ಟೀಮ್(ಸ್ಪೋರ್ಟ್ಸ್ ಗುಂಪು) ಕಾರುಗಳನ್ನು ರೇಸಿಂಗ್ ಮತ್ತು ರೆಕಾರ್ಡ್‌ನ್ನು ಮುರಿಯಲಿಕ್ಕಾಗಿ ತಯಾರಿಸಲಾಯಿತು. ಮುಂದೆ ಇವನ್ನೇ ಗ್ರೀನ್‍ ಪೀ(ಚಾಸಿಸ್ ನಂಬರ್ 1914), ರೇಜರ್ ಬ್ಲೇಡ್ ರೆಕಾರ್ಡ್ ಕಾರ್(ಚಾಸಿಸ್ ನಂಬರ್ 1915), ಹಾಲ್ಫೋರ್ಡ್ ಸ್ಪೆಷಲ್(ಚಾಸಿಸ್ ನಂಬರ್ 1916) ಹೆಸರಿನಲ್ಲಿ ಅಭಿವೃದ್ಧಿಪಡಿಸಲಾಯಿತು. ಉದ್ದ ಚಾಸಿಸ್‍ನ ಮತ್ತು ಗಿಡ್ಡ ಚಾಸಿಸ್‍ನ ವಿಧದಲ್ಲಿ ಅಂದಾಜು 55 ಕಾರುಗಳನ್ನು ತಯಾರಿಸಲಾಯಿತು. 1924ರಲ್ಲಿ ಕಂಪೆನಿಯು ದಿವಾಳಿಯಾಗುವುದರೊಂದಿಗೆ, ಲೇಡಿ ಚಾರ್ನ್‌ವುಡ್ ಇದನ್ನು ಕೊಂಡು ತನ್ನ ಮಗ ಜಾನ್ ಬೆನ್ಸನ್‍ನನ್ನು ಉಸ್ತುವಾರಿಗೆ ನೇಮಿಸಿದಳು. ಆದರೆ ಕಂಪೆನಿ ಮತ್ತೆ 1925ರಲ್ಲಿ ವಿಫಲವಾಯಿತು. 1926ರಲ್ಲಿ ಲಿಯೋನೆಲ್ ಮಾರ್ಟಿನ್‍ನ ಪದತ್ಯಾಗದೊಂದಿಗೆ ಕಾರ್ಖಾನೆಯನ್ನು ಮುಚ್ಚಲಾಯಿತು.ನಂತರದ ವರ್ಷಗಳಲ್ಲಿ ಬಿಲ್ ರೆನ್ವಿಕ್, ಅಗಸ್ಟಸ್(ಬರ್ಟ್) ಬರ್ಟೆಲ್ಲಿ ಮತ್ತು ಲೇಡಿ ಚಾರ್ನ್‌ವುಡ್‍ ಇನ್ನೂ ಮುಂತಾದ ಶ್ರೀಮಂತ ಬಂಡವಾಳದಾರರು ಕಂಪೆನಿಯನ್ನು ತಮ್ಮ ಹಿಡಿತಕ್ಕೆ ತೆಗೆದುಕೊಂಡು ಆ‍ಯ್‌ಸ್ಟನ್ ಮಾರ್ಟಿನ್ ಮೋಟಾರ್ಸ್ ಎಂದು ಮರು ನಾಮಕರಣ ಮಾಡಿದರು, ಅದನ್ನು ವೈಟ್‍ಹೆಡ್ ಏರ‍್ಕ್ರಾಫ್ಟ್ ಇದ್ದ ಫೆಲ್ತಮ್ ಪ್ರದೇಶಕ್ಕೆ ಸ್ಥಳಾಂತರ ಮಾಡಲಾಯಿತು. ರೆನ್ವಿಕ್ ಮತ್ತು ಬರ್ಟೆಲ್ಲಿ ಕೆಲವು ವರ್ಷಗಳ ಕಾಲ ಪಾಲುದಾರರಾಗಿದ್ದರು. ಅವರು ರೆನ್ವಿಕ್‍ ಪೇಟೆಂಟ್ ಹೊಂದಿರುವ ಕಂಬಶನ್ ಛೇಂಬರ್ ಡಿಸೈನ್‍ ಉಪಯೋಗಿಸಿಕೊಂಡು ಓವರ್‌ಹೆಡ್ ಕ್ಯಾಮ್ 4 ಸಿಲಿಂಡರ‍್ನ ಎಂಜಿನ್ ಅಭಿವೃದ್ಧಿಪಡಿಸಿದರು ಹಾಗೂ ಅದನ್ನು ಎನ್ಫೀಡ್ ಆಲ್‍ಡೇ ಚಾಸಿಸ್‍ನಲ್ಲಿ ಪರೀಕ್ಷೆ ಮಾಡಿ ನೋಡಲಾಯಿತು. ಇದೊಂದೇ 'ರೆನ್ವಿಕ್ ಮತ್ತು ಬರ್ಟೆಲ್ಲಿ' ನಿರ್ಮಿಸಿದ ಕಾರಾಗಿತ್ತು. ಇದನ್ನು ಬುಝ್‍ಬಾಕ್ಸ್ ಕರೆಯುತ್ತಿದ್ದು, ಇವತ್ತಿನವರೆಗೂ ಉಳಿದುಕೊಂಡು ಬಂದಿದೆ.ಅವರು ಇಂಜಿನನ್ನು ಮೋಟಾರು ಉತ್ಪಾದಕರಿಗೆ ಮಾರಬೇಕೆಂದು ಯೋಚಿಸಿದರು, ಆದರೆ ಆ‍ಯ್‌ಸ್ಟನ್ ಮಾರ್ಟಿನ್ ಕಾರು ಉತ್ಪಾದನೆಯಾಗದಿದ್ದುದರಿಂದ, ಆ‍ಯ್‌ಸ್ಟನ್ ಮಾರ್ಟಿನ್ ಹೆಸರನ್ನು ಉಪಯೋಗಿಸಿಕೊಂಡು(ಈಗ ಬ್ರ್ಯಾಂಡ್ ಎಂದು ಕರೆಯಲ್ಪಡುತ್ತಿರುವುದು) ಹೊಸ ಕಾರಿನ ಉತ್ಪಾದನೆಗೆ ಭರ್ಜರಿ ಪ್ರಾರಂಭ ನೀಡಬಹುದೆಂದು ಯೋಚಿಸಿದರು.1926ರಿಂದ 1937ರ ವರೆಗೆ ಬರ್ಟೆಲ್ಲಿ ಆ‍ಯ್‌ಸ್ಟನ್ ಮಾರ್ಟಿನ್‍ನ ತಾಂತ್ರಿಕ ನಿರ್ದೇಶಕ ಹಾಗೂ ವಿನ್ಯಾಸಕಾರರಾಗಿದ್ದರು. ಈ ಅವಧಿಯಲ್ಲಿ ಉತ್ಪಾದನೆಯಾದ ಎಲ್ಲಾ ಆ‍ಯ್‌ಸ್ಟನ್ ಮಾರ್ಟಿನ್ ಕಾರುಗಳನ್ನು 'ಬರ್ಟಿಲ್ಲಿ ಕಾರುಗಳು' ಎಂದು ಕರೆಯಲಾಯಿತು. ಇವು 1½ ಲೀಟರ್ 'ಟಿ-ಟೈಪ್', 'ಇಂಟರ್‌ನ್ಯಾಶನಲ್, 'ಲೆ ಮ್ಯಾನ್ಸ್, 'ಎಮ್‌ಕೆಐಐ' ಇದರ ರೇಸಿಂಗ್ ಡಿರವೇಟಿವ್ 'ಅಲ್ಸ್‌ಸ್ಟರ್, ಮತ್ತು 2 ಲೀಟರ್ 15/98 ಇದರ ರೇಸಿಂಗ್ ಡಿರವೇಟಿವ್ 'ಸ್ಪೀಡ್ ಮಾಡೆಲ್'ಗಳನ್ನೊಳಗೊಂಡಿತ್ತು.ತೆರೆದ ಎರಡು ಆಸನಗಳ ಸೋರ್ಟ್ಸ್ ಕಾರು, ಉದ್ದನೆಯ ಚಾಸಿಸ್‍ ನಾಲ್ಕು ಆಸನಗಳ ಕಾರು, ಡ್ರಾಪ್‌ಹೆಡ್‌ಗಳು ಮತ್ತು ಸಲೂನು ಕಾರು ಮುಂತಾದವುಗಳನ್ನು ಬರ್ಟ್ ಬರ್ಟೆಲ್ಲಿಯ ಸಹೋದರ ಎನ್ರಿಕೊ(ಹ್ಯಾರಿ) ಮಾಡಿದನು.ಬರ್ಟೆಲ್ಲಿ ತನ್ನ ಕಾರುಗಳನ್ನು ರೇಸ್‍ನಲ್ಲಿ ಓಡಿಸಲು ಬಹಳ ಉತ್ಸುಕನಾಗಿದ್ದನು ಹಾಗೂ ಆತ ತೀವ್ರ ಸ್ಪರ್ಧೆ ಕೊಡಬಲ್ಲ ಚಾಲಕನಾಗಿದ್ದನು. ರೇಸ್ ಕಾರುಗಳನ್ನು ಉತ್ಪಾದಿಸುವ ಕೆಲವೇ ಉತ್ಪಾದಕರಿದ್ದರು ಹಾಗೂ ಅವರ ನಡುವೆ ಸರ್ಧೆಯು ಹೆಚ್ಚಾಗಿ ಹೊಸ ರೀತಿಯ ಕಾರುಗಳ ಉತ್ಪಾದನೆಯಾದವು. ಎಲ್‍ಎಮ್‍ ತಂಡದ ಕಾರುಗಳು ಲೆ ಮ್ಯಾನ್ಸ್ ಮತ್ತು ಮಿಲ್ಲೆ ಮಿಲಿಯ ಇನ್ನು ಮುಂತಾದ ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯ ಕಾರುಗಳ ಸ್ಪರ್ಧೆಯಲ್ಲಿ ಯಶಸ್ವಿಯಾದವು.1932ರಲ್ಲಿ ಪುನಃ ಆರ್ಥಿಕ ಸಮಸ್ಯೆ ತಲೆದೋರಿತು. ಎಲ್. ಪ್ರೀಡಕ್ಸ್ ಬ್ರೂನ್ ಕಂಪೆಯಲ್ಲಿ ಬಂಡವಾಳವನ್ನು ಹೂಡಿ ಆರ್ಥಿಕ ಸಮಸ್ಯೆಯಿಂದ ಪಾರುಮಾಡಿದರು. ನಂತರ ಕಂಪೆನಿಯನ್ನು ಸರ್. ಆರ್ಥರ್ ಸದರ್ಲ್ಯಾಂಡ್‍ಗೆ ಹಸ್ತಾಂತರಿಸಲಾಯಿತು. 1936ರಲ್ಲಿ ಕಂಪೆನಿಯು ರೋಡ್ ಕಾರುಗಳ ಉತ್ಪಾದನೆಗೆ ಹೆಚ್ಚಿನ ಗಮನ ನೀಡಲು ನಿರ್ಧರಿಸಿತು. ಕಾರಿನ ಉತ್ಪಾದನೆಯು ಸಣ್ಣ ಪ್ರಮಾಣದಲ್ಲಿ ನಡೆಯುತಿತ್ತು. ಎರಡನೇ ವಿಶ್ವ ಯುದ್ಧ ಪ್ರಾರಂಭವಾಗಿ ಕೆಲಸ ಸ್ಥಗಿತಗೊಳ್ಳುವ ಹೊತ್ತಿಗೆ ಕೇವಲ 700 ಕಾರುಗಳು ಉತ್ಪಾದನೆಯಾಗಿದ್ದವು.ಯುದ್ಧದ ಸಮಯದಲ್ಲಿ ವಿಮಾನದ ಭಾಗಗಳನ್ನು ಉತ್ಪಾದನೆ ಮಾಡಲಾಯಿತು.